JohanHeinsen/ENO huggingface dataset:
Odense Adresse-Contoirs Efterretninger, 1836-07-27
Blandinger. J den slesvigske Stænder=Forsamling er Sagen om Tallotteriets Ophævelse nu ogsaa afgjort saaledes, at Senator Rehders Proposition derom antoges med 39 Stemmer. Spørgsmaalet, om det skulde tilraades, at Lottoets Ophævelse maatte opsættes, indtil et passende Æqvivalent for Tabet i Finantserne vilde være fundet, forkastedes af 33 Stemmer, hvorimod Kommitteens Andragende angaaende at træffe en Overeenskomst med Nabostaterne, bifaldtes med 39 Stemmer. For, at en saadan Overeenskomst navnligen maatte træffes med Hamborg og Lybek, erklærede sig 24 Medlemmer. Grev Rantzaus, Grev Reventlows og Kammerherre Warnstedts Amendementer (at dække det opstaaede Tab ved Besparelser og Jndskrænkninger i Statshuusholdningen, eller i al Fald ved indirekte Afgivter, at Andragendet om en Overeenskomst med Hamborg og Lybek maatte falde bort, og at Udtrykket, eller atter oprettes, udelades i Kommitteens Andragende) forkastede Forsamlingen, det første med 35 Stemmer, det andet eenstemmigen, og det tredie med 40 Stemmer. Mærkelig er saaledes det modsatte Udfald af denne vigtige Nationalsag i Hertugdømmernes og Danmarks Provindsialstænder. Der os
Odense Adresse-Contoirs Efterretninger, 1836-07-27
J Kjøbenhavnsposten Nr. 207 kaldes den slesvigske Stænderforsamlings Præsidents, Grev Moltkes Fremgangsmaade i Anledning af Hertugen af Augustenborgs Proposition om Toldens Ophævelse og en Klasseskats Jndførelse istedet, uparlamentarisk." Da nemlig Forsamlingen med 28 Stemmer imod 15 havde vedtaget, at der ingen Kommittee skulde nedsættes desangaaende, yttrede Præsidenten sig i næste Møde saaledes herover, at han, ikke kunde andet end lægge for Dagen, hvor inderlig han beklager, at et saa vigtigt Forslag kunde afvises uden nærmere Prøvelse."
Odense Adresse-Contoirs Efterretninger, 1836-07-27
Efter samme Blad lever der i Hovedstaden en ypperlig Mand, som virkelig fortjener en Æresmedaille af Enkekasssen, saafremt han ellers er Embedsmand, da han allerede sex Gange, nemlig i 1801, 1803, 1804, 1807, 1816 og 1828, har svoret til Hymens Fane, og dog har det Mod, at vove sig paa samme Galei den syvende Gang. Jmidlertid bemærkes, at det dog neppe vilde være saa overmaade behageligt for bemeldte Mands tilkommende Halvdeel, hvis hun ved den høiere Mathematiks Hielp af ovenstaaende Aarrække kunde udfinde, i hvilket Aar hendes dyrebare Ægtefælle sandsynligviis vil bortgive sin Haand den ottende Gang.
Odense Adresse-Contoirs Efterretninger, 1836-07-27
Som et i Hovedstaden passeret Kuriosum fortælles, at en Gjeldsarrestant havde, efter megen Parlamenteren med sin Kreditor, omsider faaet Lov til at følge sin afdøde, fraskilte Kone til Jorden, men under den betingelse, at en af Underfogdens Betiente skulde følge med. De fulgtes altsaa pænt af i sømmelig Sørgedragt i Kareten, og det første Par, der blev opraabt, var Manden og hans "Uladskillelige, der altsaa kom til at gaae nærmest Liget, ikke paa Grund af Slægtskab, men i Embeds Medfør. Af samme Grund deeltog han ogsaa Begravelsesgildet og afleverede Manden i den store Gaard paa Gammeltorv, hvor han sidder endnu.
Odense Adresse-Contoirs Efterretninger, 1836-07-27
Udgiverne af Handels= og Jndustrie=Tidenden bekjendtgjøre, at de, paa Grund af den antagne Regel, ikke at optage Noget fra en anden dansk Avis, ikke kunne opfylde en dem fra Hr. J. i Rudkjøbing tilstillet Begjering om at optage en i den Berlingske Tidende indrykket Anmeldelse.
Odense Adresse-Contoirs Efterretninger, 1836-07-27
Befordringer og Afgang. Under det danske Kancellie. Den 16 Juli er Bataillonschirurg ved det oldenborgske Jnfanterie-Regiment, J. A. Hoff, beskikket til Distriktschirurg i Viborg med underliggende Distrikt, Kand. theol. J. C. Heilmann til personel Kapellan for Gosmer og Halling Menigheder i Aarhuus Stift; Kand. theol. N. Secher til personel Kapellan for Hjortshøi, Egaae og Elev Menigheder i samme Stift. - Under General-Toldkammer- og Kommerce=Kollegiet: Den 31 Mai er Stabskapitain A. Wøldike beskikket til Havneskriver i Kjøbenhavn. Den 29 Juni, Chefen for Handelshuset B. Lork & Comp. og Medlem af Kommunalraadet i Königsberg, B. Lork, beskikket til Konsul sammesteds; Vicekonsul F. W. Wennberg til virkelig Konsul i Stockholm; Konsumtions-Underbetjent i Roeskilde, L. J. Hollensted, til Told- og Konsumtions-Underbetjent i Kjøbenhavn. Den 6 Juli, Kjøbmand W. Ackers i Caracas til Generalkonsul i Venezuela. Den 12 Juli, Kanalsekretair og Kasserer samt Pakhuusforvalter i Rendsborg, Major Mangor, beskikket til tillige at være Materialforvalter ved det derværende Kanalinstitut.
Odense Adresse-Contoirs Efterretninger, 1836-07-27
Ledige Embeder. Under det danske Kancellie: Et Kopiist Embede i Underfogdens Kontoir under den Kongelige Lands=Over- samt Hof= og Stadsret. - Under General Toldkammer- og Kommerce=Kollegier: Et Fuldmægtig Embede, ved Gouvernementet i Tranqvebar.
Odense Adresse-Contoirs Efterretninger, 1836-07-27
Beltpassage fra den 17 til 24 Juli 1836. Fra Fyen til Sielland. Mad. Kruse med 3 Børn og Pige; Handelsbet. Olivarius; Pastor Clasen; Adjunkt Dr. phill. Suhr, Assessor Møller og Datter; Kand. theol. Møller; Frøken Storm, Frue Crone; Frue Wiborg; Hosekræmmerne Ravn og Petersen; Silke= og Klædehandler Zoffmann, Kontrolleur Rohde og Søn; Skuespiller Poschell, Kand. pharm. Laub; Bogtrykker Laub; Student Lund; Grosserer Borgen; Frøken Kongslev, Mad. Ammentorph; Professor Nachtegall; Jfr. Horn; Organist Hansen; Frue Geheimeraadinde Raben-Lewetzau, 2 Frøkener Raben, Jfr. og Tjener; Komtesse Reventlow; Jfr. Barfoed, Kand. Schytte Fuldm. Schmidt; Kapitain v. Koefoed og Kone; Grosserer, Petersen. Fra Sielland til Fyen. Mad. Tryde; Jfrne Grønlund og Møller; Ritmester Engelsted; Frue Kammerjunkerinde Sehested Juel med Barn; Disciplene Dichmann, Aarestrup og Krohn; Kompagniechirurg Jansen, Professor Forchhammer med Frue, 2 Børn og Frue Fugl; Stud. theol. Thomsen; Kand. theol. Berg; Stud. theol. Junge; Jfr. Nielsen; Fuldm. Andersen; Frue Høegh; Frøken Klein; Stud. theol. Weiss; Student Høstmark; Frue Røding, og Datter; Frue Grevinde Sponeck og Jfr. Trojel; Exam. jur Flindt; Frøken Becker, Apotheker Beck med Kone og Datter; Fuldm. Schmidt; Krigsraad Wilhelm og Kone; Hr. A. John; Kontoirist Weilbye; Hr. C. Schiern; Grosserer Borgen; Godseier v. Arnim med Frue og Kammerifr.; Referendarius v. Seckendorff, Student Borgen og Søster; Stud. juris v. Schmid teen; Jnstitutbestyrer Wellejus og Kone, Kand. juris Bie; Discipel M. v. Schmidten; Studenterne Nielsen, Schiern og Münster; Frøken E. Schiern; Disciplene Orsleff og Andersen; Jfr. Heinsvig; Styrmand Dreyer; Studerende C. og C. Schmidt; Kand. theol. Rask; Hr. C. Wedell; Eleverne Schram og Petersen; Stud. theol. Krogh; Discipel Krogh; Kand. theol. Hermansen; Kongel. Kapelmusikus Bierregaard med Familie; Organist Kretzmer; Frue Andersen og Søn; Discipel M. Schmidt; Krigsraad Bjerg og Familie, Kjøbmd. Møller og Schefer; Assistent Foss, Kand. chir. Saxtorph; Frøken Lunding; Underbibliothekar Thorsen; Handelsbet. Petersen; Auditeur Holm; Ritmester v. Benzon; Dhrr. Fairmann, Dupont og Hutchinson; Dr. phill. Clement; Kand, theol. Rørdam, Købke og Boesen; Kadet v. Løvenhielm; Student Wilstrup, Silke= og Klædehandler Krarup; Grosserer Rahlff og Familie, Kand. juris Thomsen; Adjunkt Hansen, Jfr. Buhl, Frøken Eldern; Greve F. Ahlefeldt; Kand. phill. Schubarth; Pastor Sørensen; Premierlieuten. v. Hveberg; Jfrne Ralph og Böcker; Frøken Mourier, Kopiist Schibsted; Student Bilsted; Kapitainlieutenant Langemark og Familie, Jfr. Bergmann; Student Bierfreund; Frue Larsen og Søn, Musiklærer Cronberg; Kancelliesekretair v. Bergen; Disciplene Friis og Dyrehauge.
Odense Adresse-Contoirs Efterretninger, 1836-07-27
Passagerer med Dampskibet Løven fra d. 15 til 23 Juli. Fra Kiel til Svendb., Kand. juris Hillerup, Frue Hillerup. - Fra Korsøer til Svendb., Frue Lange; Frøken Lange Mad. Madsen; Jfr. Madsen; Hr. Møller; Kapitain de la Porte; Lieuten. v. Meyern; Feldbereder Jespersen; Pigen S. Henningsen. - Fra Svendborg til Korsøer; Bombardeer Schmidt. - Fra Svendb. til Kiel; Farver Randrup; Skipper N. Nielsen; Seminaristerne Kähler og Rethvisch. - Fra Kiel til Faaborg: L. P. Koch; Mad. Schulz; Frue Justitsraadinde Reimuth. - Fra Korsøer til Faaborg: Kand. Balle; Frøken Schach; Jfr. Christensen; Lieuten. Schach; Pharm. Jacobsen. - Fra Faaborg til Kiel; J. Jørgensen, Modehandler Mathow med 2 Døttre, Forpagter J. N. Becker; A. W. L. Hildebrandt; Greve og Kammerherre D. v. Reventlow med Frue; Frøken L. v. Astrup, Mademoiselle J. Kosegarten; Kammerifr. S. Schutt; Tjener C. Tommerup, Kammerjunker Ritmester v. Schøller. Apotheker J. R. Rieffesthal¬
Odense Adresse-Contoirs Efterretninger, 1836-07-27
Kjøbenhavns Børs=Kours den 26 Juli 1886. Hamb. 2 M. - k. S. 202 12. 4 pCt. uopsigelige Rigsbank Spec. 202, solgt. til - Mk. - s. Oblig. 102 a 102 11 Rbd. r. S. Bank-Disconto .... 4 pCt. 4 pCt. norsk Laan ved Hambro Norske Spec. Sedl. pr. 100 og Søn af 1828,1014101 ½r. S. Sp. 181 a - Rbd. Sedl. 4 pCt. nye norske Oblig. af 4 pCt. Kongel. Obligationer 1834. 101 a 101 1 i r. S. (u. Rente) 93 ½ 4 94 R. Sedl. 4 pCt. dito 101 a 101 ½ i Bco. Nations. Obl. (af Laan 4 Febr. 3 pCt. nye dsk. Obl. (1 L. St. 14 Bcomk.) 75 a 75 1/2 L. St. 1820) 102 a 102 1/2 Rbd. r. S.
Odense Adresse-Contoirs Efterretninger, 1836-07-27
Kjøbenhavns Havnepriser den 23 Juli 1836. Hvede, sjæll. Rd. - s. N. 2 s. Byg, 2radet: Rd. - s. 3 R. 48 s. dito, lollandsk Rd. 64 s. 5 R. - s. dito, beradet Rd. - s. - R. - s. dito, langel. 4 Rd. 88 s. 5 R. 16 s. Havre..... 2 Rd. 24 s.-2. 56 s. dito, holstensk 5 Rd. 48 s. 5 R. 88 sk. Ærter... 4 Rd. - s.-4 R. 48 s. Rug, sjæll... Rd. - s. - R. - s. Smør, sjæll. Rd. - s. R. - s. dito, fra Prov. 3 Rd. 88 sk. 4 R. 16 s. dito, fyensk 10 Rd. 48 s.-12 R. - s. dito, holstensk 4 Rd. 16 s. 4 R. 32 s. dito jydsk.. 10 Rd. 48 s. 11 R. 48 s. dito, østersøisk Rd. - s. - R. - s. dito, holst. 12 Rd. 48 s. 138. 48 s. Bøgebrænde, pr. Favn 9 Rbd. - Mk. - s. - 9 Rbd. 3 Mk. - s.
Odense Adresse-Contoirs Efterretninger, 1836-07-27
AVERTISSEMENTS. At Jomfrue Sophie Lovise Schwartz, der i 10 Aar har opholdt sig i Undertegnedes Huus, ved en blid og rolig Død, i sit 62de Aar, gik ind til Evigheden Natten mellem den 25 og 26 dennes, bliver herved sørgeligst tilkjendegivet nærværende og fraværende Slægt og Venner. Odense den 27 Juli 1836. Christiane sal. Fritz.
Odense Adresse-Contoirs Efterretninger, 1836-07-27
Jndkomne Gaver. 1. Til de Brandlidte i Marslev, fra N. Knudsen, A. Hansens Enke og A. Larsen i Overholluff samt P. Hansen i Nederholluff hver 2 Rbd.; Justitsraad Jørgensen i r. S. 10 Rbd.; Kirkesanger Holm i Stige (til Kjær) 1 Rbd.; J. Hansen paa Rissingsminde, H. Rasmussen Kildegaard og Jens Palle hver 1 Rbd. Jalt 22 Rbd., som med de forhen anmeldte 40 Rbd. 5 Mk. udgjør til Dato 62 Rbd. 3 Mk. 2. Til den brandlidte Hans Andersens Enke i Koeborggaarden, Wissenberg Sogn (see Anmeldelsen i Avisen No. 127). fra Hr. Justitsraad Jørgensen r. Sølv 2 Rbd. For hvilke Gaver paa Vedkommendes Vegne kjerligst takkes. Odense den 27 Juli 1836. S. Hempel.
Odense Adresse-Contoirs Efterretninger, 1836-07-27
Paa Veien mellem Odense og Kjølstrup er tabt et blaat Ridedækken med rød Kant, og et gammelt Hesteklæde. Den retsindige Finder bedes at aflevere samme paa Herredsskontoiret. eller i Aasum Bomhuus, mod en passende Findeløn.
Odense Adresse-Contoirs Efterretninger, 1836-07-27
Skipper C. F. Nielsen afseiler til Lybek i næste Uge, og medtager Fragtgods og Passagerer. Man melder sig hos Hee & Maar. Mæglerne
Odense Adresse-Contoirs Efterretninger, 1836-07-27
En ung Pige, som kan Skrædersyening og iøvrigt er villig at deeltage i alle huuslige Forretninger, ønsker sig en Kondition til i Novbr. paa et Sted, hvor Konen gaaer med i Huusholdningen. De Reflecterende vilde behage at aflægge en Billet, paa Adressekontoiret, mærket C. Gode Anbefalinger kan fremvises.
Odense Adresse-Contoirs Efterretninger, 1836-07-27
En i Fyen for faa Aar siden af nye opført og velvedligeholdt hollandsk Veirmølle med 4 Qværne, og en senere opført Hestemølle med 1 Qværn til forskjellig Slags Formaaling, med Jordtillæg og øvrige Bygninger, hvortil haves Rettighed til al Slags Formaling, og er beliggende paa et særdeles nærsomt Sted, er til 1 Novbr. d. A. at faae i Forpagtning eller tilkjøbs paa billige Vilkaar, hvoriblandt, i Tilfælde af Salg, at den største Deel af Kjøbesummen kan blive indestaaende i flere Aar i første Prioritet i Eiendommen. Nærmere Underretning faaes paa Adressekontoiret.
Odense Adresse-Contoirs Efterretninger, 1836-07-27
At ifølge allerhøieste Rescript af 16 dennes, det til 1 Novbr. d. A. bestemte sædvanlige Efteraarsmarked med Kram, Heste og Qvæg her i Rudkjøbing, paa Grund af Reformationsfestens Høitideligholdelse, er udsat til den 8 f. M., saadant bringes herved til offentlig Kundskab. Rudkjøbing Byefogedcontoir den 26 Juli 1836. Schmidten.
Odense Adresse-Contoirs Efterretninger, 1836-07-27
Kirkeconcert.
Odense Adresse-Contoirs Efterretninger, 1836-07-27
Onsdagen den 3 August bliver i St. Nicolai Kirke i Svendborg, til Bedste for Huusarme, opført en Concert af følgende Jndhold: Første Afdeling. Overture. Hymne af Prof. Guldberg og Prof. Weyse. Anden Afdeling. Overture. Nytaars-Cantate af Thaarup og Weyse. Billetter a 3 Mk. til Gangen erholdes hos Hr. Kjøbmand, L. Baagøe, til hvem man ogsaa vilde behage at henvende sig om hele Stole. Dampskibet Løven. afgaaer indtil videre hver Fredag Morgen præc. Kl. 3 fra Kiel til Korsøer, og anløber paa denne Tour Faaborg, Svendborg og Hou. Hver Løverdag Morgen præc. Kl. 6 fra Korsøer til Kiel, anløber Hou, Svendborg og Faaborg; medtager begge Dage Passagerer, Heste, Vogne og Stykgods. For dem, som ønske at reise til eller fra Kjøbenhavn, bemærkes, at i Forbindelse med Dampskibets Route staae Landbefordringer. Jndskrivningen skeer: i Faaborg hos Hr. Konsul J. Ploug, i Svendborg hos Hr. Gjæstgiver Lacoppidan.
Odense Adresse-Contoirs Efterretninger, 1836-07-27
Direktionen for Dampskibet Løven den 27 Mai 1836.
Odense Adresse-Contoirs Efterretninger, 1836-07-27
Svendborg Markedsdag den 22 Juli er bortkommen af en Vogn paa Gaden en Pakke, hvori befandtes en fiin sort Kjole, en sort Silke=Vest, et guult Silke=Tørklæde med sorte Blomster, og nogle Kraver. For Tilveiebringelsen heraf loves en passende Douceur, naar man henvender sig til Svendborg Politiekammer.
Odense Adresse-Contoirs Efterretninger, 1836-07-27
Af Salling Herreds Overformynderies Midler kan strax erholdes til Laans 851 Rbd. 932 s., imod lovbefalet Sikkerhed. Salling Herredskontoir, Faaborg den 22 Juli 1836. Wiborg.
Odense Adresse-Contoirs Efterretninger, 1836-07-27
Ved Proclama, som er læst i Faaborg Byetingsret og snarest muligt vil blive læst i den Kongelige Lands=Over- samt Hof= og Stadsret, ere Kreditorerne efter her i Byen afdøde Enkefrue Jacobine Actonia Sparrewohn, fød Ploug, indkaldte med 12 Ugers Varsel at anmelde og legitimere deres havende Krav for Undertegnede, som Skifteforvalter. Hvilket herved ydermere bringes til offentlig Kundskab. Byefogedcontoiret, Faaborg den 20 Juli 1836. Wiborg.
Odense Adresse-Contoirs Efterretninger, 1836-07-27
Kreditorerne i Boet efter afdøde Tjener Lauriz Christensen Ølholm paa Sanderumgaard indkaldes herved, ifølge Plakaten af 26 Octbr. 1792, med 12 Ugers Varsel, til for undertegnede Skifteforvalter at anmelde og bevise deres Fordringer. Bjerge Aasum Herreders Kontoir den 25 Juli 1836. Lüttichau.
Odense Adresse-Contoirs Efterretninger, 1836-07-27
Ved Tallotteriets 1304 Trækning i Altona udkom: No 12. 80. 58. 21. 56.
Odense Adresse-Contoirs Efterretninger, 1836-07-28
65 Aargang. Stikts Fyens privilegerede. Kongelig ene samt Avertissementstidende. Adresse- og politiske Avis, overalt i de danske Stater. Forsendes med Brevposten. af Søren Hempel, Kancellieraad.
Odense Adresse-Contoirs Efterretninger, 1836-07-28
Redigeres, trykkes og udgives i Odense, 28 Juli 1836. Torsdagen. Jndhold. Almindelig Politik (Konferents om Spanien i Paris. Vedvarende Spænding imellem Porten og Engelland. (Storthingets Adresse og Kongens Svar. Rigsretten aabnet).
Odense Adresse-Contoirs Efterretninger, 1836-07-28
Det græske Laan). Spanien (Almindelig Forvirring). Norge Fædrelandet. Offentlige Foranstaltninger. Skibs= og Handels=Efterretninger. Tildragelser. Odense.
Odense Adresse-Contoirs Efterretninger, 1836-07-28
Almindelig Politik.
Odense Adresse-Contoirs Efterretninger, 1836-07-28
Atter er i Paris holdt en Konferents angaaende de spanske Anliggender mellem Gesandterne fra Engelland, Spanien, Preussen og Portugal, hvori Hr. Thiers, paa Lord. Granvilles Erklæring, at Storbrittannien i Nødstilfælde vilde forøge sin Legion til det Tredobbelte, skal have ladet det blive ved den Forsikkring: "at Frankerig deeltog med Varme i Spaniens Skjebne, men at Man ingen Tropper kunde sende didhen i Kamrenes Fraværelse. I Konstantinopel staaer Lord Ponsonby endnu, trods Reis-Effendis Afsættelse, paa samme spændte Fod med Porten, som har forstærket Garnisonerne i DardanelleSlottene i Tilfælde af et muligt engelsk Angreb. Tillige har Regjeringen afsendt Kourerer til Petersburg, for at erkyndige sig, om derfra kan ventes Hielp. Der fortælles ogsaa, at den russiske Minister skal have erklæret Lord Ponsonbys Yttring om en ved Kongressen i Tøpliz paatænkt Deling af Tyrkiet for en Bagvaskelse.
Odense Adresse-Contoirs Efterretninger, 1836-07-28
Mehemed Ali vil efter Sigende bruge Badene i Syrien, maaskee af Harme over Engellands Erklæring, at de andre Magter nødes til at holde deres Flaader parate, saasnart Paschaen lader sin løbe samlet ud. Mærkeligt er det ellers, at Vicekongen søger at knytte sig nærmere til Rusland.
Odense Adresse-Contoirs Efterretninger, 1836-07-28
J det brittiske Underhuus har Lord Palmersion fremlagt en ny Bill angaaende det græske Laan, hvoraf de to Trediedeele ere optagne, men Udbetalingen af den resterende Trediedeel betinges af Rusland paa en for Øiemedet skadelig Maade. Den opfindsomme Messager vil ogsaa vide, at Kong Otto ikke vil vende tilbage, uden tilstrækkelig Garantie for den sidste Part af Laanet.
Odense Adresse-Contoirs Efterretninger, 1836-07-28
Om den revolutionaire Propaganda i Schweiz fortælles saa mange Afskyeligheder, at det Halve er meere end nok til at bryde Staven over den. Disse uforbederlige Flygtninge, hvis tre store Heltebedrifter ere det Frankfurter Attentat, Toget til Savoyen og Expeditionen til Baden og Tugthuset i Liestal, maae vel nu tye til det frie Amerika, hvor de kunne udgive deres Skandskrifter og holde deres "diplomatiske Diners, hvorved de som rasende gjennembore en eller anden Monarks Billede med Dolke. Heller, - hedder det - maa Europa falde i Barbarers Hænder, end betringes af Mennesker, der udbasune Snigmord og Gudsbespottelse som Dyder, Spanien.
Odense Adresse-Contoirs Efterretninger, 1836-07-28
J dette ulykkelige Land skyde de carlistiske Bander en Benævnelse, der vel snart vil ophøre for dem - ligesom op af Jorden. Ogsaa i Provindsen Cordova udøve carlistiske Horder daglig de umenneskeligste Grusomheder. At Christinerne ellers forstaae at hævne sig, seer Man paa Nationalgarden i Tortosa, som uden Skaansel har nedhugget alle unge Folk, der ikke vilde fægte for Dronningen. Meer end nogensinde har Man Grund til at spørge, hvad Enden skal blive paa denne Forvirring og Jammer, som hærier et af Europas skjønneste Lande? J St. Sebastian, var Man yderst forbittret over det feilslagne Angreb paa Fuenterabia, som Man iøvrigt tilskrev Cordova, da Evans havde aftalt en Forening med General Bernelle, hvori denne hindredes af Overgeneralen. Bernelle er derpaa vendt tilbage til Pamplona, og Cordova har havt det Uheld at blive udpebet af Logronos Jndvaanere. General Evans selv er syg, og tolv af hans Officerer af Misfornøielse reiste tilbage til Engelland tilligemed hans Broder, der er Brigadegeneral, og maaskee vil hele Legionen snart indskibe sig. Jkke bedre seer det ud i Cordovas Hær, hvor, ifølge et Londonner Blad, Elendigheden er saa stor, at Feldtherren daglig befrygter et Oprør, i hvilken Anledning han har meldt den franske Regjering, at Dronningens Sag er tabt, hvis den ei vil garantere et Laan. Den franske Legion er endnu værre faren, da dens Leverandeurer ikke ville overlade den saa meget som et Pund Kjød, fordi der skal være kommet Vexler af 200,000 Frs Værdie, tilbage med Protest fra Madrid. Nylig fik dette Korps 2000 Pd. Sterling til de vigtigste Nødvendigheder, og naar de ere slupne, vender det formodentlig tilbage til Hjemmet.
Odense Adresse-Contoirs Efterretninger, 1836-07-28
J Madrid selv synes Regjeringen ligesaa uvirksom som Armeen, uagtet Man taler om en hemmelig Plan at tilveiebringe en saadan Tilstand, der kunde retfærdiggjøre en fransk Jndblanding efter en stor Maalestok. Staden er vel udvortes rolig, men Folkets Stemning imod Ministrene. Al Deeltagelse fra Frankerigs Side indskrænker sig til et Forbud mod at udføre alle Slags Munition ved hele den pyrenæiske Grændse. Jsturiz spiller et farligt Spil, og skal have fattet den Beslutning at opløse Cortes, hvis de ikke understøtte ham. Med bidende Spot omtaler National hans Ministerium, og henviser blot til det uheldige Salg. af Nationalgodserne, Carlisternes Fremskridt og Cordova, de Boder har en prægtigere Generalstab end Napoleon, men det er ogsaa Alt. Tilsidst faaer Hr. Thiers en Snert, fordi han med alle sine skjønne Taler ikke er kommen videre end til Ophævelsen af den saliske Lov.
Odense Adresse-Contoirs Efterretninger, 1836-07-28
Norge. J sin Adresse til Kongen yttrer Storthinget sin Smerte, over dets uventede Opløsning paa en Tid, da Nationen, haabede at see Frugterne af dets Arbeide. Storthinget, som maa antage enten en Pligt=Tilsidesættelse af Hs. Majestæts norske ansvarlige Raadgivere, eller at en det ubekjendt Hindring maa have fundet Sted, anseer det for sin underdanigste Pligt, at meddele de fornødne Oplysninger i saa Henseende. Med Hensyn til Yttringen i Hs. Majestæts Meddelelse om det Lovstridige i Behandlingen af Kongens Forslag til Forandringer i Grundloven, skylder det sin egen Værdighed, som Statsmagt at protestere imod enhver Beskyldning for konstitutionsstridig Fremgangsmaade, og bemærker, at Grundloven ikke fordrer, at de Storthinget forelagte Sager skulle forberedes ved Kommitteer, helst da Man fandt Sagen ved foregaaende Storthing og offentlige Skrifter igjennem en Række af Aar saa aldeles oplyst og udtømt, at derom neppe noget Nyt lod sig anføre. "Om faa Gjenstande maa Nationen antages at være mere oplyst og meere eenstemmig i sin Mening end om denne."